Ittra Appostolika ġdia mill-Papa Franġisku. Is-Sibt, 19 ta' Novembru 2016: Tħabbar mis-sala stampa tal-Vatikan li fi tmiem il-Ġublew tal-Ħniena, il-Papa Franġisku ser jagħti lill-Knisja, Ittra Appostolika oħra. Wara l- , Wiċċ il-Ħniena, li biha ħabbar id-deċiżjoni tiegħu dwar il-Ġublew, issa dokument ieħor li jkun publikat l-għada ta' għeluq din is-Sena ta' Ħniena. Il-messaġġ huwa ċar; minkejja li l-Ġublew intemm, iżda l-ħniena ser tibqa'. L-isem nnifsu ta' din l-Ittra Appostolika ġdida jfakkar fost l-oħrajn fl-Isqarrijiet ta' Santu Wistin, li jgħid lil Kristu, "Inti t-tabib jiena l-marid. Inti l-ħanin, jiena l-imsejken". Nemmen li l-Ħniena fl-isem tal-Ittra Appostolika tal-Papa Franġisku mhix sempliċi kunċett imma huwa l-persuna ta' Kristu. Aktar milli huwa ħanin, Kritu huwa l-personifikazzjoni tal-ħniena. Bl-istess mod, l-imsejkna mhix biss il-mara adultera, imma fil-persuna tagħha nilmħu lilna lkoll. Meta l-folla ta' dawk li kienu qed jakkużawha kienu telqet, baqa' Ġesù waħdu mal-mara; hu il-Ħniena, hi u aħna l-imsejkna. Xi tweġiba għalija jekk moħħni biss biex niġġudika, nikkundanna u nħaġġar!
Tgħid din se tkun it-tweġiba tal-Papa Franġisku?